Rott is a klaana, owa recht oida Siedlungskern. Er is urprünglich a Rodungsinsl in da Saalochau gwesn, woher se da Nåm obleitt. Er hod se einst in recht zentrala Log am Hauptweg zur oidn Saalochfurt, de seid etwoa 1700 durch a Bruggn mid 'm linkn Saalochufa (noch Freilassing) vabundn gwesn is. Scho 1549 is do a Papiarmüihn und 1675 a Puivamüihn darichtt worn. Noch 1830 san do nur öif Haisa gståndn. De oide Saalochbruggn (nai darichtt 1931) is 1945 kurz vorm Kriagsend gsprengt und danoch nimma aufbaut worn. Erst 2005 is as durtige Wossakroftwerk Rott nai baut worn.